การประชุม APEC ประจำปี 2009 ที่สิงค์โปร์ สิิ้นสุดลงแล้ว
การประชุมความร่วมมือกลุ่มประเทศแถบเอเชีย-แปซิฟิกหรือเอเปกประจำปี 2009 ที่สิงคโปร์ สิ้นสุดลงแล้ว โดยที่ประชุมให้คำมั่นว่าจะฟื้นฟูเศรษฐกิ
อย่างไรก็ตาม ผู้สื่อข่าว VOA – Paula Wolfson ส่งรายงานมาจากสิงคโปร์ว่า ความคืบหน้าสำคัญที่สุดในการประชุมครั้งนี้กลับเกิดขึ้นระหว่างการประชุมนอกรอบ ข่าวใหญ่ในการประชุมความร่วมมือกลุ่มประเทศแถบเอเชีย-แปซิฟิกหรือเอเปกครั้งนี้ เกิดขึ้น ระหว่างการเจรจาทวิภาคีนอกรอบการประชุมใหญ่ ประธานาธิบดีสหรัฐนายบารัค โอบาม่า ซึ่งมีเป้าหมายที่การประชุมนอกรอบ ได้เจรจากับผู้นำประเทศต่างๆเริ่มตั้งแต่ช่วงเช้าวันอาทิตย์ กับผู้นำเม็กซิโก และออสเตรเลียในประเด็นเรื่องภาวะโลกร้อนในขณะเดียวกัน นายกรัฐมนตรีเดนมาร์กได้เร่งเร้าให้กลุ่มเอเปกช่วยพยายามหาวิธีปกป้องการประชุม เรื่องสภาพบรรยากาศโลกระหว่างประเทศ ที่กำลังจะมีขึ้นในเดือนธันวาคมนี้ที่กรุงโคเปนเฮเก้นซึ่งเวลานี้กำลังมีการเสนอให้เขียนโครงร่าง ของข้อตกลงภาวะโลกร้อนฉบับใหม่ขึ้นมา ก่อนระหว่างการประชุมที่กรุงโคเปนเฮเก้นก่อนที่จะลงลึกในรายละเอียดต่อไป ต่อมา ประธานาธิบดีโอบาม่า ได้เจรจากับประธานาธิบดีรัสเซียนายดิมิทริ เมดเวเยฟ เรื่องข้อตกลงจำกัดปริมาณอาวุธฉบับใหม่ แทนฉบับเดิมที่จะหมดวาระลงเร็วๆนี้ผู้นำสหรัฐเชื่อว่าจะสามารถบรรลุข้อตกลง กับผู้นำรัสเซียได้ก่อนสิ้นปีหากทั้งสองประเทศ เร่งทำงานหนัก และขจัดประเด็นความแตกต่างเพื่อให้ข้อตกลงนี้ลุล่วง นอกจากนี้ ผู้นำ 2ประเทศยังได้หารือเรื่องโครงการนิวเคลียร์ของอิหร่าน โดยประธานาธิบดีโอบาม่า และประธานาธิบดีเมดเวเยฟเร่งเร้าให้อิหร่านเห็นชอบกับข้อเสนอของประเทศตะวันตก ที่ต้องการให้อิหร่านเสริมคุณภาพแร่ยูเรเนียมนอกประเทศ ต่อจากนั้น ประธานาธิบดีโอบาม่า ได้พบปะกับผู้นำกลุ่มประเทศเอเชียตะวันออกเฉียงใต้หรืออาเซียน 10 ประเทศรวมทั้งพม่า ซึ่งนับเป็นประธานาธิบดีสหรัฐคนแรก ที่ร่วมประชุมกับกลุ่มประเทศอาเซียนผู้นำสหรัฐเรียกร้องให้พม่าเร่งปฏิรูปการเมือง และปล่อยตัวนักโทษผู้สนับสนุนประชาธิปไตยโดยอ้างถึงจุดยืนเกี่ยวกับพม่า ในการเจรจาที่กรุงโตเกียวก่อนหน้านี้ การเจรจานอกรอบของประธานาธิบดีโอบาม่าที่สิงคโปร์จบลงด้วยการหารือกับประธานาธิบดีอินโดนีเซีย นายซูซิโล่ แบมบัง ยุทโธโยโน่โดยประธานาธิบดีโอบาม่า เคยใช้ชีวิตวัยเด็กช่วงสั้นๆ ช่วงหนึ่งในอินโดนีเซียและบอกว่าตนเองคือ ประธานาธิบดีภาคพื้นแปซิฟิกคนแรกของอเมริกา นอกจากนี้ประธานาธิบดีโอบาม่ายังประกาศด้วยว่า อเมริกาจะเป็นเจ้าภาพการประชุมความร่วมมือ กลุ่มประเทศแถบเอเชีย-แปซิฟิกในปี2011 ในรัฐบ้านเกิดของตนเอง คือรัฐฮาวาย